Държавен вестник, бр. 19, 2022 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  19
издателски договор, договор за продажба, 
трудов договор и други.
Чл. 14. (1) Когато с жалбите или исканията, 
както и в производствата по тях се представят 
доказателства, те трябва да са на български 
език и да са заверени за вярност с оригинала. 
Доказателствата, които се представят на чужд 
език, следва да са придружени с точен превод 
на български език, заверен от лицето, което 
го е извършило. Представените материали се 
считат за заверени за вярност и точност на 
превода, ако са постъпили с кореспонденция, 
която е подадена по електронен път и е под­
писана с квалифициран електронен подпис, 
а при представяне на хартия – когато поне 
единият от екземплярите съдържа заверка.
(2) Като доказателства могат да се пред­
ставят:
1. фактури, договори и други търговски 
документи;
2. каталози, рекламни материали;
3. публикации;
4. мостри, опаковки, етикети;
5. снимков материал;
6. официални документи;
7. писмени декларации;
8. пазарни проучвания;
9. извадки от интернет;
10. други доказателства, допустими в адми­
нистративното производство.
(3) Доказателствата трябва да са четливи, 
номерирани и придружени с опис, който 
съдържа:
1. списък с последователно изброяване на 
всички приложения съобразно поставената 
върху тях номерация;
2. описание на доказателствата, включени 
във всяко приложение;
3. брой на материалите или документите 
и/или на техните страници, включени във 
всяко приложение;
4. посочване на страницата от постъпила­
та кореспонденция, на която е коментирано 
доказателството или е направено позоваване 
към същото;
5. изрично отбелязване, че в дадено прило­
жение има данни, материали или документи 
с търговска или друга защитена от закона 
тайна, ако такава се претендира.
(4) Страните следва да представят всички 
доказателства, с които разполагат във връзка 
с фактите и обстоятелствата, релевантни за 
спора.
(5) Когато във връзка с доказателства се 
констатират нередовности, на представилата 
ги страна се предоставя едномесечен срок за 
отстраняването им.
(6) Доказателства, представени на чужд език, 
чийто превод на български език не е пред­
ставен в срока по ал. 5, не се вземат предвид 
при разглеждането на жалбата или искането.
Чл. 15. (1) Когато с жалбите, исканията 
или кореспонденцията по тях се представят 
данни, материали или документи, съдържа­
щи търговска или друга защитена от закона 
тайна, представилата ги страна трябва да 
посочи защитеното съдържание в момента 
на представянето им, като изложи мотиви 
относно поверителния характер на инфор­
мацията. При липса на изрично посочване 
се приема, че сред доказателствата по спора 
няма данни, материали или документи, съ­
държащи търговска или друга защитена от 
закона тайна.
(2) Данни, материали или документи, 
съдържащи търговска или друга защитена 
от закона тайна, се представят в пълния им 
вариант и се предоставят на другата страна 
съгласно чл. 82, ал. 2 от ЗМГО.
(3) Страните могат да представят доказател­
ства, в които част от съдържанието е скрито 
или заличено, като същите не се разглеждат 
като доказателства с поверителен характер и 
решението по спора се постановява съобразно 
установимата от доказателствата информация.
(4) При необходимост се провежда допълни­
телна кореспонденция със съответната страна 
за изясняване на причините и обстоятелствата, 
поради които дадена информация следва да 
се счита за поверителна, във връзка с което 
се предоставя 7-дневен срок за отговор.
(5) Преценката дали предоставената инфор­
мация е с поверителен характер се извършва 
от състава по спорове, определен да разгледа 
съответната жалба или искане, с оглед на 
прилагане на реда по чл. 82 от ЗМГО.
(6) Съкратен вариант на решение не се из­
готвя, ако в същото не се съдържа позоваване 
на данни с поверителен характер.
Чл. 16. (1) Жалбите по чл. 69, ал. 1, т. 1 
и 2 и по чл. 99, ал. 1, т. 1 от ЗМГО, както и 
кореспонденцията по тях се подават в един 
екземпляр.
(2) Жалбите по чл. 69, ал. 1, т. 3 от ЗМГО 
и исканията, както и кореспонденцията по 
тях се подават в два екземпляра. Втори ек­
земпляр не се изисква, когато документите са 
постъпили по електронен път с квалифициран 
електронен подпис.
(3) Когато представените по електронен 
път документи са в голям обем, по преценка 
на председателя на състава по спорове съ­
щите могат да се предоставят на ответната 
страна на оптичен диск или друг носител на 
електронни данни.
(4) Веществени доказателства, които могат 
да бъдат представени само в един екземпляр, 
следва да са придружени със снимков матери­
ал, който се изпраща на ответната страна. По 
искане на страните се осигурява възможност 
за запознаване с доказателствата на място в 
Патентното ведомство.
(5) Когато в производството са предста­
вени доказателства, които не могат да бъдат 
изпратени по електронен път, по факс или по 
пощата, на страните се предоставя възможност 
да се запознаят с тях на място в Патентното 
ведомство.